Mayeri vabrik

Mayeri vabrik (ka Mayeri keemiavabrik) oli aastatel 1887–1927 Tallinnas, Falkspargi 311928/1929 Handels-Adressbuch Lett- und Estlands, lk 127 töötanud keemiavabrik.

Vabriku ajalugu ulatub aastasse 1885, mil ettevõte asutati nime all (Woldemar Mayer) Vladimir Mayeri Lesk & Poeg (saksa k. Fabrik „Wold. Mayers Witwe u. Sohn“). Vabrik tootis või- ja juustuvärve, juustulaapi ja kondenseeritud piima.

Aastal 1896 muudeti vabrik aktsiaseltsiks nimega Tallinna Keemiatehas Richard Mayer. Tehas tootis Venemaale piimhapet, oblikhapet, aniliinõli ja nitrinit. Toodangust suurem osa, eriti oksekivi ja tanniin müüdi Moskva ja Ivanovo-Voznessenski puuvillavabrikutele kangaste värvimise jaoks. 1913. aastal oli ettevõttes 312 töölist ja toodangut anti 2 mln rubla eest.  Esimese maailmasõja ajal valmistas Tallinna keemiatehas püssirohtu ning lõhkeainete jaoks vajalikku lämmastik- ja väävelhapet. R. Mayeri Keemiatehases töötas  1914. aasta seisuga 297, 1. jaanuaril 1917 aga 248, 1917. aasta suvel ligi 400 töölist ja 1919. aastal 215 töölist.

Aastal 1920 ettevõtte tegevus soikus ja laenude katteks hakkas ettevõte oma vara müüma.  Tehas  likvideerus 1925. aastal, tehase võlg ulatus 60 mln margani, olulisemaks põhjuseks oli lisaks juhtimisvigadele ka Vene turu kadumine.  Mayeri tehasehoonetes, Paldiski maantee 29 alustas tegevust kolm keemiavabrikut (sh H. Reile seebivabrik,  Eesti Kunstsarve Vabrik O. Kerson & CO ja 1926. aastal asutatud H. Citroni ja J. Halbreichi Keemiatehas, mis hiljem kandis nime J.Halbreich & Poeg).

 Vaata ka 
Richard Mayer (sünd. 1860], Deutschbaltisches biographisches Lexikon 1710-1960 (DBBL)), Tallinna bürgermeister ja konsul Eduard Friedrich Woldemar Mayer (1829–1883) ja Tallinna bürgermeister Carl August Mayer  (1789–1871), Ernst August Mayer (1753  Osnabrück –1818 Tallinn), Tallinna Suurgildi vanem 
Tootmiskoondis “Polümeer”, Flora  kvartal
Mayeri Ärikvartal, Paldiski maantee 29

 Viited 

Kategooria:Eesti keemiatööstusettevõtted
Kategooria:Tallinna endised ettevõtted
Kategooria:Venemaa Keisririigi ettevõtted